ANEXA 1

 CONTRACT DE MEDIERE

 nr. ........... din .....................

 I. Părţile contractante

 Societatea ....................., denumită în continuare agent de plasare/furnizor de servicii de plasare a forţei de muncă, cu sediul social/secundar în ........…...../...................., înregistrată la Oficiul Naţional al Registrului Comerţului

 (adresa completă)

 cu nr. .........., cod fiscal .............., reprezentată prin domnul/doamna ................., având funcţia de ................,

 şi

 ......................./..................., denumit/denumită în continuare solicitant, posesor/posesoare al/a

 (numele şi prenumele persoanei mediate)

 actului de identitate seria ........ nr. ......., cod numeric personal .............., de profesie ........................, domiciliat/domiciliată în ..............,

 (adresa completă)

 au convenit următoarele:

 II. Obiectul contractului de mediere

 1. Medierea în vederea angajării solicitantului la ........(denumirea angajatorului din străinătate)....... din .......(ţara)......

 2. Îndeplinirea tuturor formalităţilor pentru încheierea contractului individual de muncă

 3. Îndeplinirea formalităţilor privind medierea în vederea angajării

 III. Durata contractului de mediere

 Durata contractului de mediere este de ............................... de la data încheierii.

 IV. Obligaţiile părţilor

 1. Obligaţiile agentului de plasare/furnizorului de servicii de plasare a forţei de muncă:

 a) să ofere un loc de muncă în concordanţă cu pregătirea, aptitudinile şi interesele solicitantului pe durata prezentului contract;

 b) să asigure, după caz, testarea aptitudinilor solicitantului;

 c) să facă demersurile necesare pentru încheierea contractului individual de muncă sau a documentului echivalent conform legislaţiei statului de destinaţie cu angajatorul din străinătate;

 d) în situaţia în care în statul în care se realizează plasarea forma de angajare nu se realizează prin încheierea unui contract de muncă, agentul de plasare/furnizorul de servicii de plasare a forţei de muncă va asigura comunicarea, către salariatul cetăţean român, înainte de plecarea acestuia din România, a documentului echivalent contractului de muncă potrivit legislaţiei statului de destinaţie, atât în limba română, cât şi în limba statului în care se află stabilit sau îşi desfăşoară activitatea angajatorul;

 e) să asigure întocmirea unui exemplar al contractului individual de muncă sau al documentului echivalent conform legislaţiei statului de destinaţie şi în limba română;

 f) să întocmească un dosar al solicitantului care trebuie să conţină cel puţin următoarele documente:

 (i) în copie: actul de identitate, actele de calificare şi contractul individual de muncă sau documentul echivalent, în limba română;

 (ii) în original: certificatul medical, care constată faptul că cel în cauză este apt pentru prestarea acelei munci, contractul de mediere, certificatul de cazier judiciar, dovada emisă de structura specializată din cadrul Ministerului Afacerilor Interne, din care să rezulte că solicitantul nu are interdicţia legală de a părăsi localitatea ori alte limitări ale exercitării dreptului la liberă circulaţie în afara graniţelor ţării, dovada emisă de serviciul public pentru asistenţă socială/primărie, din care să rezulte că părinţii/părintele solicitanţi/solicitant de locuri de muncă în străinătate au/a notificat acestora intenţia de a lucra în străinătate

 g) să asigure confidenţialitatea datelor personale;

 h) să restituie toate documentele depuse de solicitant, în cazul în care nu i-a găsit loc de muncă corespunzător sau acesta renunţă la mediere;

 i) să suporte costurile aferente repatrierii, în condiţiile prevăzute la <LLNK 12000 156 13 202 11 32>art. 11^2 din Legea nr. 156/2000 privind protecţia cetăţenilor români care lucrează în străinătate, republicată, cu modificările şi completările ulterioare.

 2. Obligaţiile solicitantului:

 a) să prezinte toate documentele şi să furnizeze toate informaţiile necesare pentru căutarea unui loc de muncă corespunzător în străinătate;

 b) să participe la acţiunile de testare organizate de agentul de plasare/furnizorul de servicii de plasare a forţei de muncă, în vederea selectării pentru a fi angajat în străinătate;

 c) să anunţe agentul de plasare/furnizorul de servicii de plasare a forţei de muncă în cazul renunţării la serviciile de mediere ale acestuia;

 d) să achite taxele legale şi costurile legate de deplasarea în străinătate, dacă acestea nu sunt suportate de angajator potrivit contractului individual de muncă;

 e) să respecte obligaţiile prevăzute în contractul individual de muncă.

 V. Cerinţele şi condiţiile locului de muncă:

 1. datele de identificare ale angajatorului străin;

 2. funcţia, meseria sau ocupaţia;

 3. durata angajării, condiţiile de angajare, de încetare a angajării sau de reangajare;

 4. durata timpului de muncă şi de repaus;

 5. tariful orar şi/sau salariul lunar, moneda în care se efectuează plata, modalităţile de plată şi datele de plată a salariului;

 6. sporuri, ore suplimentare şi alte drepturi salariale;

 7. cazurile în care pot fi urmărite drepturile salariale;

 8. durata, modul de acordare şi drepturile băneşti aferente concediului de odihnă;

 9. condiţiile de muncă şi de climă, măsurile de sănătate şi securitate în muncă;

 10. asigurarea medicală şi de viaţă a angajaţilor români, în aceleaşi condiţii cu cetăţenii din ţara de destinaţie;

 11. acordarea de despăgubiri în caz de boli profesionale, accidente de muncă sau deces;

 12. condiţiile de cazare sau, după caz, de închiriere a unei locuinţe şi de asigurare a hranei;

 13. condiţiile de transport la locul de muncă şi de repatriere a salariaţilor români, inclusiv în caz de boli profesionale, accidente de muncă sau deces;

 14. obiceiurile locului şi orice alte aspecte specifice de natură a pune în pericol viaţa, libertatea sau siguranţa salariaţilor români;

 15. taxele, impozitele şi contribuţiile care grevează asupra veniturilor angajaţilor cetăţeni români, asigurându-se, după caz, evitarea dublei impuneri sau a dublei perceperi de contribuţii de asigurări sociale;

 16. datele de contact ale misiunilor diplomatice/oficiilor consulare ale României în statul de destinaţie.

 VI. Modificarea şi completarea contractului de mediere

 Modificarea şi completarea clauzelor contractului de mediere pot fi făcute numai prin acordul de voinţă al părţilor, prin act adiţional la contract, încheiat în formă scrisă.

 VII. Încetarea contractului de mediere

 Prezentul contract de mediere încetează:

 a) la data semnării contractului individual de muncă cu angajatorul străin;

 b) la expirarea duratei pentru care a fost încheiat, dacă obiectul contractului de mediere nu s-a realizat;

 c) prin acordul de voinţă al părţilor;

 d) dacă beneficiarul refuză oferta de muncă în străinătate;

 e) prin reziliere.

 În cazul în care una dintre părţi nu îşi respectă obligaţiile asumate prin contract, partea lezată va notifica părţii în culpă să depună toate diligenţele pentru executarea corespunzătoare a clauzelor contractuale.

 Dacă partea în culpă, în termen de ........ zile de la primirea notificării, nu se conformează, partea lezată poate rezilia în mod unilateral contractul de mediere şi poate solicita despăgubiri, potrivit legii.

 VIII. Litigii

 În caz de neînţelegeri sau dispute, părţile vor încerca soluţionarea în mod amiabil a acestora.

 În cazul în care nu se reuşeşte soluţionarea în mod amiabil, părţile convin ca acestea să fie soluţionate de instanţele judecătoreşti competente, potrivit legii.

 IX. Dispoziţii finale

 Contractul de mediere intră în vigoare la data semnării lui de către părţi.

 Prezentul contract de mediere s-a încheiat la sediul agentului de plasare/furnizorului de servicii de plasare a forţei de muncă, în două exemplare, câte unul pentru fiecare parte.

 Agent de plasare/

 Furnizor de servicii de plasare a forţei de muncă,

 ……………............………..

 Solicitant,

 ……………............………..